**1.pielikums**

Valsts ieņēmumu dienesta rīkotā iepirkuma

 **“****Transportlīdzekļu OCTA apdrošināšana**”,

iepirkuma identifikācijas Nr. FM VID **2025/169**

uzaicinājumam

**Līgums Nr. FM VID 2025/169**

Transportlīdzekļu OCTA apdrošināšana

Rīgā Dokumenta datums ir tā elektroniskās parakstīšanas datums

**Valsts ieņēmumu dienests**, tā ģenerāldirektor\_ \_\_\_\_\_\_\_\_\_\_\_\_\_\_\_ personā, kur\_ rīkojas saskaņā ar \_\_\_\_\_\_\_\_\_\_\_\_\_\_\_\_\_\_\_\_, turpmāk – KLIENTS, no vienas puses, un

**\_\_\_\_\_\_\_\_\_\_\_\_\_\_\_\_\_\_\_\_\_\_\_**, juridiskā adrese: \_\_\_\_\_\_\_\_\_\_\_\_\_\_\_\_ tās \_\_\_\_\_\_\_\_\_\_\_\_\_\_ personā, kur\_ darbojas saskaņā ar \_\_\_\_\_\_\_\_\_\_\_\_\_\_\_\_\_\_\_, turpmāk – APDROŠINĀTĀJS, no otras puses,

abi kopā saukti kā Puses, bet atsevišķi kā Puse, pamatojoties uz Valsts ieņēmumu dienesta rīkotā iepirkuma “Transportlīdzekļu OCTA apdrošināšana”, iepirkuma identifikācijas Nr.FM VID 2025/169, rezultātiem, noslēdz šādu līgumu, turpmāk – Līgums:

# Līguma priekšmets

* 1. APDROŠINĀTĀJS veic KLIENTA sauszemes transportlīdzekļu īpašnieku civiltiesiskās atbildības obligāto apdrošināšanu (OCTA) saskaņā ar Līgumu un spēkā esošajiem normatīvajiem aktiem.
	2. Par katru KLIENTA transportlīdzekli, kuru KLIENTS vēlas apdrošināt, Puses noslēdz atsevišķu OCTA apdrošināšanas polisi (turpmāk – POLISE). POLISI – standartlīgums – slēdz uz 1 (vienu) gadu.
	3. Sākotnējais apdrošināmo transportlīdzekļu saraksts ir norādīts Līguma 1.pielikumā.

# Līguma summa un norēķinu kārtība

* 1. Līguma kopējā summa ir **9 999,00 EUR** (deviņi tūkstoši deviņi simti deviņdesmit deviņi) *euro* un 00 centi) bez pievienotās vērtības nodokļa (turpmāk – PVN). Pievienotās vērtības nodoklis netiek piemērots saskaņā ar Pievienotās vērtības nodokļa likuma 52.panta pirmās daļas 20.punktu.
	2. Līguma kopējā summā ir ietvertas visas izmaksas, kas saistītas ar KLIENTA transportlīdzekļu OCTA apdrošināšanas pakalpojuma nodrošināšanu, tajā skaitā POLIŠU izsniegšanu, piegādi, kā arī nodokļiem un nodevām, un citām izmaksām, kas nepieciešamas Līguma savlaicīgai un kvalitatīvai izpildei.
	3. Apdrošināšanas prēmiju par visām noteiktajā mēnesī izsniegtajām POLISĒM, KLIENTS pārskaita uz APDROŠINĀTĀJA norādīto norēķinu kontu, veicot 1 (vienu) maksājumu 30 (trīsdesmit) dienu laikā pēc POLIŠU, nepieciešamības gadījumā vienošanās protokola, un APDROŠINĀTĀJA strukturēta elektroniskā rēķina (turpmāk - e-rēķins) saņemšanas. APDROŠINĀTĀJS sagatavo e-rēķinu atbilstoši normatīvo aktu prasībām un nosūta to KLIENTAM uz eAdresi: EINVOICE\_VID@90000069281. E-rēķins tiek uzskatīts par saņemtu nākamajā darba dienā pēc tā nosūtīšanas uz šajā apakšpunktā norādīto eAdresi.
	4. KLIENTS Līguma ietvaros nav saistīts ar konkrētu POLIŠU apjomu un transportlīdzekļu apdrošināšanu piesaka atbilstoši savām vajadzībām, sasniedzamajiem rezultātiem un finanšu iespējām, nepieciešamības gadījumā arī samazinot kopējo pasūtījuma apjomu.
	5. Ja piemēroto sankciju dēļ KLIENTAM nav tiesības veikt samaksu APDROŠINĀTĀJAM par faktiski izsniegtajām POLISĒM, KLIENTS atliek samaksas veikšanu un samaksai noteiktie termiņi tiek apturēti līdz brīdim, kad pret Līguma 11.8.1.apakšpunktā norādītajiem sankciju subjektiem tiek atceltas sankcijas un maksājumus ir iespējams veikt.

# Apdrošināšanas prēmija

* 1. Transportlīdzekļiem OCTA apdrošināšanas – standartlīgums – prēmiju apmērs ir norādītas Līguma 1.pielikumā.
	2. OCTA apdrošināšanas – standartlīgums – prēmiju apmērs transportlīdzekļiem, kurus KLIENTS vēlas apdrošināt papildus, un kas nav iekļauti Līguma 1.pielikumā, prēmiju apmērs tiek noteikts saskaņā ar Līguma 4.pielikumā noteikto OCTA – standartlīgums – prēmijas aprēķināšanas metodiku.
	3. Līguma darbības laikā KLIENTA iegādātie transportlīdzekļi tiek apdrošināti atbilstoši Līguma 3.pielikuma 1.punkta nosacījumiem un to apdrošināšanas prēmija nedrīkst pārsniegt kategorijas, pielietojuma, specifikācijas (aprīkojuma) un vērtības ziņā līdzvērtīgu jau KLIENTA apdrošinātu transportlīdzekļu apdrošināšanas prēmiju.

# POLISES noslēgšana un pirmstermiņa izbeigšana

* 1. APDROŠINĀTĀJS iesniedz KLIENTAM elektronisku ikmēneša atskaiti par iepriekšējā mēnesī reģistrētajiem apdrošināšanas gadījumu pieteikumiem un veiktajām izmaksām un to summām, norādot attiecīgo transportlīdzekli, negadījuma datumu un regresa iespējas, kā arī veiktajiem regresa gadījumiem un summām, nosūtot šādu atskaiti līdz kārtējā mēneša 5.datumam uz Līguma 10.1.apakšpunktā norādīto KLIENTA pilnvarotās personas (turpmāk – KLIENTA pilnvarotā persona) e-pasta adresi.
	2. APDROŠINĀTĀJS elektroniski sagatavo un iesniedz uz KLIENTA pilnvarotās personas e-pasta adresi OCTA apdrošināšanas – standartlīgums – polisi katram Līguma 1.pielikumā minētajam transportlīdzeklim ne vēlāk kā \_\_ (\_\_\_\_) darba dienas pirms konkrētam transportlīdzeklim beigsies spēkā esošā OCTA apdrošināšanas polises darbība, bet ne ātrāk, kā pēc Līguma spēkā stāšanās. *(Apakšpunkts tiks precizēts atbilstoši izvēlētā pretendenta piedāvājumam)*
	3. Papildus apdrošināmie transportlīdzekļi:
		1. ja Līguma darbības laikā ir nepieciešams papildus apdrošināt transportlīdzekli, kas nav minēts Līguma 1.pielikumā, KLIENTA pilnvarotā persona, izmantojot e-pastu, nosūta APDROŠINĀTĀJA pilnvarotajai personai pieteikumu, kas sagatavots saskaņā ar Līguma 2.pielikuma formu.
		2. APDROŠINĀTĀJS 1 (vienas) darba dienas laikā pēc KLIENTA pilnvarotās personas, elektroniskā pieteikuma nosūtīšanas, elektroniski sagatavo un iesniedz uz KLIENTA pilnvarotās personas e-pasta adresi papildus apdrošināmiem transportlīdzekļiem POLISES.
		3. 30 (trīsdesmit) dienu laikā no Līguma 4.3.2.apakšpunktā norādīto POLIŠU izsniegšanas dienas Puses sagatavo un paraksta Līguma grozījumus par transportlīdzekļu apdrošināšanu saskaņā ar iesniegto KLIENTA pieteikumu.
	4. POLISES darbības izbeigšana pirms termiņa:
		1. ja Līguma darbības laikā ir nepieciešams izbeigt POLISES darbību, KLIENTA pilnvarotā persona, izmantojot e-pastu, nosūta pieteikumu APDROŠINĀTĀJA pilnvarotajai personai, norādot tajā to transportlīdzekli, kura apdrošināšanu turpināt nav nepieciešams.
		2. Puses sagatavo un paraksta Līguma grozījumus par transportlīdzekļa izslēgšanu no apdrošināmo transportlīdzekļu saraksta saskaņā ar iesniegto KLIENTA pilnvarotās personas pieteikumu.
		3. POLISES darbība attiecībā uz apdrošināto transportlīdzekli, kuram nav nepieciešams uzturēt spēkā apdrošināšanu, tiek izbeigta ar nākamo dienu pēc tam, kad KLIENTA pilnvarotā persona ir nosūtījusi APDROŠINĀTĀJA pilnvarotajai personai rakstisku pieteikumu par POLISES darbības izbeigšanu saskaņā ar Līguma 4.4.1.apakšpunktu un normatīvajos aktos noteiktos POLISES darbības pārtraukšanai nepieciešamos dokumentus.
	5. APDROŠINĀTĀJS līdz katra mēneša 5 (piektajam) datumam iesniedz KLIENTAM rēķinu par iepriekšējā mēnesī noslēgtajām POLISĒM.

# Apdrošināšanas noteikumi

* 1. APDROŠINĀTĀJS apņemas apdrošināt KLIENTA transportlīdzekļus saskaņā ar Līguma 3.pielikumā 1.punktā minētām KLIENTA prasībām transportlīdzekļu apdrošināšanai, kā arī saskaņā ar APDROŠINĀTĀJA sauszemes transportlīdzekļu apdrošināšanas noteikumiem, kas noteikti Līguma 3.pielikuma 2.punktā.
	2. Ja tiek konstatētas pretrunas starp APDROŠINĀTĀJA sauszemes transportlīdzekļu apdrošināšanas noteikumiem (Līguma 3.pielikuma 2.punkts) vai POLISĒ norādītajiem noteikumiem no vienas puses un Obligātās civiltiesiskās transportlīdzekļa apdrošināšanas (OCTA) tehnisko specifikāciju (Līguma 3.pielikuma 1.punkts) no otras puses, tad prioritāri ir Līguma 3.pielikuma 1. punkta nosacījumi. Ja KLIENTA ieskatā tam APDROŠINĀTĀJA sauszemes transportlīdzekļu apdrošināšanas noteikumi (Līguma 3.pielikuma 2.punkts) vai POLISĒ norādītie noteikumi ir labvēlīgāki nekā Līguma 3.pielikuma 1.punkta nosacījumi, tad pēc KLIENTA izvēles var tikt piemēroti APDROŠINĀTĀJA sauszemes transportlīdzekļu apdrošināšanas noteikumi (Līguma 3.pielikuma 2.punkts) vai POLISĒ norādītie noteikumi.
	3. Apdrošinātājs, slēdzot Līgumu, neveiks apdrošināmo transportlīdzekļu fotofiksāciju. Notiekot apdrošināšanas gadījumam, Apdrošinātājs nav tiesīgs pieprasīt no KLIENTA apdrošināto transportlīdzekļu fotofiksācijas.

# Pušu atbildība

* 1. Puses ir atbildīgas par zaudējumiem, kas otrai Pusei radušies nepatiesas vai nepilnīgas informācijas sniegšanas gadījumā, rupjas neuzmanības vai ļaunprātīgas rīcības dēļ.
	2. Par Līguma 4.2., un 4.3.2.apakšpunktos noteikto POLIŠU piegādes termiņa nokavējumu APDROŠINĀTĀJS maksā KLIENTAM līgumsodu 0,1% (vienas desmitās daļas procenta) apmērā no noslēdzamo POLIŠU vērtības par katru nokavēto piegādes dienu, bet kopumā ne vairāk kā 10% (desmit procenti) apmērā no noslēdzamo POLIŠU vērtības.
	3. APDROŠINĀTĀJS kompensē KLIENTAM vai tā darbiniekiem uzliktos administratīvos sodus, ja tie piemēroti normatīvo aktu prasību neizpildīšanas gadījumos no APDROŠINĀTĀJA vai tā darbinieku puses, kā arī jebkurus zaudējumus, kas radušies tāpēc, ka APDROŠINĀTĀJS nav ievērojis normatīvo aktu prasības.
	4. Ja APDROŠINĀTĀJS pārkāpj Līguma 8.1.apakšpunktā noteiktās informācijas neizpaužamības prasības, tad APDROŠINĀTĀJS maksā KLIENTAM līgumsodu 500,00 EUR (pieci simti *euro*) apmērā par katru gadījumu.
	5. Ja KLIENTS savlaicīgi neveic ar Līgumu saistītos maksājumus, KLIENTS maksā APDROŠINĀTĀJAM līgumsodu 0,1% (vienas desmitās daļas procenta) apmērā no savlaicīgi nenomaksātās summas par katru nokavēto dienu, nepārsniedzot 10 % (desmit procenti) no kavētā maksājuma summas.
	6. KLIENTS neatbild par APDROŠINĀTĀJA saistībām, kuras tas uzņēmies attiecībā pret trešajām personām sakarā ar Līguma izpildi.
	7. Ja tiek kavēts kāds no Līgumā noteiktajiem saistības izpildes termiņiem, līgumsodu aprēķina par periodu, kas sākas nākamajā kalendārajā dienā pēc Līgumā noteiktā saistības izpildes termiņa un ietver dienu, kurā saistība izpildīta. Līgumsodu aprēķina no attiecīgās summas bez PVN.
	8. Līgumsoda samaksa neatbrīvo Puses no Līguma saistību izpildes.
	9. Par APDROŠINĀTĀJA Līgumā noteikto nosacījumu pārkāpumu KLIENTS APDROŠINĀTĀJAM aprēķina līgumsodu un izraksta rēķinu. KLIENTS, nosūtot rēķinu par līgumsoda piedziņu, piedāvā APDROŠINĀTĀJAM to ietvert nākamajā KLIENTAM maksājamā summā (dzēst ieskaita veidā) vai nomaksāt to līdz nākamajam KLIENTA veicamajam maksājumam
	10. Ja APDROŠINĀTĀJS piekrīt līgumsodu dzēst ieskaita veidā, tad APDROŠINĀTĀJS izrakstot nākamo rēķinu par izsniegtajām POLISĒM rēķinā norāda POLIŠU kopējo summu, ieturēto līgumsoda summu, norādot KLIENTA līgumsoda rēķinu un samazina summu apmaksai par ieturētā līgumsoda summu. Ja nākamā KLIENTA maksājamā summa ir mazāka par aprēķināto līgumsodu, tad līgumsods tiek dzēsts secīgi no nākamajām KLIENTA maksājamām summām.
	11. Ja APDROŠINĀTĀJS nepiekrīt dzēst līgumsodu ieskaita veidā un nav veicis līgumsoda samaksu līdz KLIENTAM nākamajam veicamajam maksājumam, tad KLIENTS patstāvīgi ietur aprēķināto līgumsodu no nākamā paredzētā maksājuma APDROŠINĀTAJAM Līguma ietvaros.

# Līguma spēkā esamība

* 1. Līgums stājas spēkā ar pēdējā pievienotā droša elektroniskā paraksta un tā laika zīmoga datumu.
	2. ADROŠINĀTĀJS izsniedz POLISES par KLIENTA transportlīdzekļu apdrošināšanu līdz brīdim, kad iestājas viens no šādiem nosacījumiem:
		1. pagājuši 12 (divpadsmit) mēneši no Līguma spēkā stāšanās dienas;
		2. KLIENTS izlietojis Līguma 2.1.apakšpunktā minēto Līguma kopējo summu.
	3. Līgums ir spēkā līdz Pušu saistību pilnīgai izpildei
	4. KLIENTAM ir tiesības izbeigt Līguma darbību pirms noteiktā termiņa vismaz 30 (trīsdesmit) dienas iepriekš rakstiski paziņojot par to APDROŠINĀTĀJAM*.*
	5. KLIENTS vienpusēji izbeidz Līguma un izsniegto POLIŠU darbību, vismaz 1 (vienu) dienu iepriekš rakstiski paziņojot par to APDROŠINĀTĀJAM:
		1. ja atbilstoši Starptautisko un Latvijas Republikas nacionālo sankciju likumam Līguma 11.8.1.apakšpunktā norādītajiem sankciju subjektiem ir piemērotas starptautiskās vai nacionālās sankcijas vai būtiskas finanšu un kapitāla intereses ietekmējošas Eiropas Savienības un Ziemeļatlantijas līguma organizācijas dalībvalsts noteiktās sankcijas, kuru dēļ Līgumu nav iespējams izpildīt vai Līguma izpilde tiek būtiski kavēta. Šādā gadījumā APDROŠINĀTĀJS atmaksā KLIENTAM neizmantoto prēmiju daļu, kuru aprēķina proporcionāli atlikušajiem POLIŠU darbības laikiem, neieturot izdevumus par APDROŠINĀTĀJA administratīvajām izmaksām;
		2. ja uz APDROŠINĀTĀJU Līguma spēkā esības laikā iestājas kāds no nosacījumiem, kas izriet Padomes Regulas (ES) Nr. 833/2014 (2014. gada 31. jūlijs) 5.k. panta 1.punktā noteiktā.
	6. Neskatoties uz Līguma izbeigšanu vai Līguma 7.2.apakšpunktā noteikto nosacījumu iestāšanos, Līgums paliek spēkā attiecībā uz Līgumā izsniegtajām POLISĒM, izņemot Līguma 7.5.apakšpunktā noteikto gadījumu. Līguma izbeigšana neietekmē pienākumu veikt samaksu par faktiski izsniegtajām un no KLIENTA puses pieņemtajām POLISĒM Līguma darbības laikā, izņemot Līguma 2.5.apakšpunktā noteikto gadījumu.

# Informācijas neizpaužamība un fizisko personu datu aizsardzība

* 1. Par neizpaužamu informāciju Līguma izpratnē Puses uzskata jebkādu informāciju, kas APDROŠINĀTAJAM, tā darbiniekiem vai tā piesaistītajiem speciālistiem kļuvusi zināma saistībā ar Līguma izpildi (turpmāk – Neizpaužama informācija).
	2. Par Neizpaužamu informāciju uzskatāma informācija saskaņā ar Līguma 8.1.apakšpunktā norādīto neatkarīgi no tā, kādā formā šī informācija ir ietverta, izveidota vai uzglabāta, t.i., tā var būt mutiskā, rakstiskā, elektroniskā vai jebkāda veida datu nesējos noformētā formā.
	3. Līguma ietvaros Neizpaužamu informāciju ir tiesīgs lietot tikai APDROŠINĀTĀJS, tā darbinieki vai tā piesaistītie speciālisti, ja vien Līgumā nav noteikts savādāk vai Puses Līguma darbības laikā rakstiski nevienojas citādi.
	4. KLIENTS bez īpašām atsaucēm un norādēm ir tiesīgs izmantot Neizpaužamu informāciju jebkurā laikā un veidā, pats nosakot, kā to izlietot.
	5. Puses ar Neizpaužamas informācijas prettiesisku izpaušanu saprot Neizpaužamas informācijas nodošanu mutiski, rakstiski, elektroniski vai jebkādā citā tehniskā veidā, tās kopēšanu, pavairošanu, kopēšanu datu nesējos (CD, DVD, zibatmiņās, kā arī citos informācijas datu nesējos), izplatīšanu, pārdošanu, dāvināšanu, iznomāšanu, izmainīšanu, pārveidošanu, labošanu un nodošanu trešajām personām vai citas līdzīgas darbības ar Neizpaužamu informāciju.
	6. Neizpaužamas informācijas aizsardzības noteikumi neattiecas uz tādu informāciju:
		1. kas tās nodošanas laikā vai pēc tam ir kļuvusi likumīgā kārtā publiski pieejama (tādējādi, nav attiecināms uz gadījumiem, kad informācija kļūst pieejama Līguma noteikumu neizpildes rezultātā APDROŠINĀTĀJA, tā darbinieku vai tā piesaistīto speciālistu rīcības dēļ);
		2. kas bija likumīgā kārtā APDROŠINĀTĀJAM, tā darbiniekiem vai tā piesaistītajiem speciālistiem pieejama pirms tās saņemšanas no KLIENTA (pierādāms ar rakstiskiem oficiāliem dokumentiem);
		3. kura saskaņā ar Latvijas Republikas normatīvajiem aktiem ir atklāta vai kuru valdības, valsts vai pašvaldību iestādes noteikušas par atklātu;
		4. kura, ievērojot Latvijas Republikas normatīvo aktu prasības, ir jānodod valsts vai pašvaldību iestādēm, kuras saskaņā ar normatīvajos aktos šīm iestādēm dotajām tiesībām padara saņemto informāciju par atklātu un publiski pieejamu;
		5. kura oficiāli ir publicēta KLIENTA interneta mājas lapā, preses izdevumos, grāmatās, publiski pieejamos informatīvos katalogos, bukletos, informatīvos iespiedmateriālos un reklāmās.
	7. APDROŠINĀTĀJS, tā darbinieki vai tā piesaistītie speciālisti Neizpaužamo informāciju izmanto un pielieto, stingri ievērojot KLIENTA darbinieka mutiskos un rakstiskos norādījumus, apņemoties pakļauties arī visu citu KLIENTA darbību reglamentējošo normatīvo aktu prasībām, kā arī citu dokumentu, kurus tieši norādīs KLIENTA darbinieki, prasībām. Attiecīgie KLIENTA iekšējie normatīvie akti tiek izsniegti APDROŠINĀTĀJAM pēc tā atbildīgās kontaktpersonas pieprasījuma, kā arī APDROŠINĀTĀJS tiek informēts par izmaiņām tam izsniegtajos KLIENTA iekšējos normatīvajos aktos.
	8. APDROŠINĀTĀJS, tā darbinieki vai tā piesaistītie speciālisti Neizpaužamo informāciju uzglabā tādā drošā vietā un veidā, lai pilnībā izslēgtu iespēju trešajām personām piekļūt pie Neizpaužamas informācijas. APDROŠINĀTĀJAM, tā darbiniekiem vai tā piesaistītiem speciālistiem jāizmanto visi iespējamie aizsardzības līdzekļi, lai droši uzglabātu Neizpaužamo informāciju. Ja APDROŠINĀTĀJA, tā darbinieku vai tā piesaistīto speciālistu rīcībā nav pietiekami droši Neizpaužamās informācijas aizsardzības līdzekļi, tam ir pienākums nekavējoties par to informēt KLIENTU, lai vienotos par tālāko darbību.
	9. APDROŠINĀTĀJS ir atbildīgs, lai nekavējoties, pēc iespējas saprātīgi īsākā laikā, tas paziņotu KLIENTAM par katru gadījumu, kad Neizpaužama informācija, kas tika nodota APDROŠINĀTĀJA, tā darbinieku vai tā piesaistīto speciālistu rīcībā, ir nozaudēta (neatkarīgi no nozaudēšanas iemesliem), trešo personu nolaupīta vai notikusi trešo personu prettiesiska un pretlikumīga iejaukšanās – informācijas pārveidošana, daļēja vai pilnīga dzēšana, pārkopēšana un nodošana citām personām, kurām nav Līgumā paredzētas tiesības piekļūt Neizpaužamai informācijai, kā arī, ja notikušas cita veida prettiesiskas vai pretlikumīgas darbības ar Neizpaužamo informāciju, kā arī visiem iespējamiem līdzekļiem censties novērst un/vai mazināt nevēlamās sekas.
	10. APDROŠINĀTĀJS pēc Neizpaužamās informācijas saņemšanas uzņemas pilnu atbildību par to, lai jebkurā brīdī, kamēr APDROŠINĀTĀJA, tā darbinieku vai tā piesaistīto speciālistu rīcībā un atbildībā ir nodota Neizpaužama informācija, tas spētu sniegt KLIENTAM informāciju par Neizpaužamās informācijas glabāšanas vietu, uzglabāšanas apstākļiem, kā arī pēc KLIENTA pirmā rakstiskā pieprasījuma spētu nekavējoties uzrādīt Neizpaužamo informāciju, tās atrašanās un glabāšanas vietu un sniegt informāciju par Neizpaužamās informācijas glabāšanas apstākļiem. APDROŠINĀTĀJAM, tā darbiniekiem vai tā piesaistītajiem speciālistiem jāņem vērā Līguma 8.8.apakšpunktā minētie KLIENTA norādījumi un ieteikumi attiecībā par Neizpaužamās informācijas glabāšanas vietu un apstākļiem.
	11. APDROŠINĀTĀJS ir pilnā mērā atbildīgs par viņa rīcībā nodoto Neizpaužamo informāciju un apņemas segt KLIENTAM visus nodarītos zaudējumus, kas radušies APDROŠINĀTĀJA, tā darbinieku vai tā piesaistīto speciālistu prettiesiskas rīcības (darbības vai bezdarbības) rezultātā, kam par iemeslu ir rupja neuzmanība vai ļauns nolūks.
	12. Par Līguma izpildes laikā iegūtajiem dokumentiem, kas satur vai var saturēt fizisko personu datus, tad Pusēm ir tiesības apstrādāt no otras Puses iegūtos fizisko personu datus tikai ar mērķi nodrošināt Līgumā noteikto saistību izpildi, ievērojot regulas “EIROPAS PARLAMENTA UN PADOMES REGULAS (ES) 2016/679 (2016.gada 27.aprīlis) par fizisku personu aizsardzību attiecībā uz personas datu apstrādi un šādu datu brīvu apriti un ar ko atceļ Direktīvu 95/46/EK (Vispārīgā datu aizsardzības regula)” (turpmāk – Regula) un Latvijas Republikas normatīvajos aktos noteiktās prasības šādu datu apstrādei un aizsardzībai. Puses apņemas nenodot tālāk trešajām personām no otras Puses iegūtos fizisko personu datus, izņemot gadījumus, kad Līgumā ir noteikts citādāk vai Regulas vai Latvijas Republikas normatīvie akti paredz šādu datu nodošanu. Puses apņemas iznīcināt no otras Puses iegūtos dokumentus, kas satur vai var saturēt fizisko personu datus, ja izbeidzas nepieciešamība tos apstrādāt Līguma izpildes nodrošināšanai. APDROŠINĀTĀJAM ir pienākums, sniedzot pakalpojumu, īstenot atbilstošus tehniskos un organizatoriskos pasākumus, lai ievērotu Regulas un Latvijas Republikas normatīvajos aktos noteiktās prasības attiecībā uz fizisko personu datu aizsardzību.
1. **Nepārvaramā vara**
	1. Līgumā par nepārvaramas varas apstākļiem atzīst notikumu, no kura nav iespējams izvairīties un kura sekas nav iespējams pārvarēt; kuru Līguma slēgšanas brīdī nebija iespējams paredzēt; kas nav radies Puses vai tās kontrolē esošas personas kļūdas vai rīcības dēļ un, kas padara saistību izpildi ne tikai apgrūtinošu, bet arī neiespējamu. Puses tiek atbrīvotas no atbildības par pilnīgu vai daļēju Līgumā noteikto saistību neizpildi, ja un kad šāda neizpilde ir notikusi nepārvaramas varas (*Force majeure*) rezultātā.
	2. Par nepārvaramu varu netiek uzskatīti POLIŠU piegādes kavējumi (ja vien minētās problēmas tieši neizriet no nepārvaramās varas).
	3. Pusei, kuras līgumsaistību izpildi ietekmējuši nepārvaramas varas apstākļi, bez kavēšanās jāinformē par to otra Puse rakstiski 10 (desmit) darba dienu laikā pēc šādu apstākļu iestāšanās un paziņojumam, nepieciešamības gadījumā, jāpievieno apstiprinājums, ko izsniegušas kompetentas iestādes un kurš satur minēto apstākļu apstiprinājumu un raksturojumu, ja attiecīgajā gadījumā kompetentas iestādes ir tiesīgas izsniegt šādu dokumentu.
	4. Puses tiek atbrīvotas no atbildības saskaņā ar Līguma 9.1.apakšpunktu tikai par to laiku, kurā pastāv nepārvaramas varas apstākļi. Ja šie apstākļi turpinās ilgāk par 2 (diviem) mēnešiem no Līguma 9.3.apakšpunktā minētā paziņojuma saņemšanas dienas, katrai Pusei ir tiesības vienpusēji izbeigt Līgumu saistībā ar tā izpildīšanas neiespējamību.
	5. Iestājoties nepārvaramas varas apstākļiem, Līgums var tikt izbeigts nekavējoties, par to Pusēm rakstiski vienojoties.

# Pušu pārstāvji

* 1. Puses vienojas, ka ar Līguma izpildi saistītos jautājumus risinās Pušu pilnvarotās personas:
		1. no KLIENTA puses – \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_;
		2. Operatīvu jautājumu risināšanai no KLIENTA puses – \_\_\_\_\_\_\_\_\_\_\_\_\_\_\_\_\_\_;
		3. no APDROŠINĀTĀJA puses – \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_;
	2. Līguma 10.1.1.apakšpunktā minētās personas ir tiesīgas:
		1. parakstīt POLISI;
		2. pieteikt pretenziju par Līguma saistību pienācīgu neizpildi;
		3. nosūtīt pieteikumu par nepieciešamību apdrošināt transportlīdzekli, pieteikumu par POLISES darbības izbeigšanu, saskaņot POLISI un tās piegādes laiku, kā arī risināt citus organizatoriskos jautājumus, kas saistīti ar Līguma izpildi.
	3. Līguma 10.1.3.apakšpunktā minētās personas ir tiesīgas, kā arī risināt citus organizatoriskos jautājumus, kas saistīti ar Līguma izpildi:
		1. parakstīt POLISI;
		2. parakstīt rēķinu;
		3. pieteikt pretenziju par Līguma saistību pienācīgu neizpildi.
	4. Līguma 10.1.apakšpunktā minētās personas, veicot savstarpējo saraksti, izmanto Līgumā minētos rekvizītus (tālruņu numurus, e-pasta adreses). Visa Pušu savstarpējā sarakste Līguma priekšmeta sakarā, kā elektroniskā, tā izdrukas (papīra formā) nepieciešamības gadījumā var kalpot par pierādījumiem. KLIENTA un APDROŠINĀTĀJA (to pilnvaroto personu, kas noteiktas Līguma 10.1.apakšpunktā) savstarpējā sarakstē (arī pieteikumu, pretenziju un atsaukumu nosūtīšanā, u.c.), kas saistīta ar Līguma izpildi, Puses izmanto e-pastu. E-pasta vēstule Pusēm ir saistoša tikai tad, ja vēstule sūtīta no Līgumā norādītajām e-pasta adresēm. Atbildot elektroniski uz otras Puses e-pastu, tiek lietota izvēlne “FORWARD”, atbildē saglabājot saņemto oriģinālo tekstu. Vēstules nosūtīšanas laiks tiek fiksēts uz KLIENTA elektroniskā pasta atskaites par piegādāto e-pastu (piegāde uz adresāta serveri) izdrukas (e-pasta laiks tiek fiksēts un saglabāts arī elektroniskā formātā), kas kļūst par Līguma neatņemamu sastāvdaļu un nepieciešamības gadījumā katrai no Pusēm var kalpot kā pierādījums par attiecīgās vēstules nosūtīšanu un, pamatojoties uz kuru, var tikt piemērotas soda sankcijas attiecībā pret APDROŠINĀTĀJU par Līgumā noteikto termiņu neievērošanu, kā arī uzdevumu neizpildi.

# Citi noteikumi

* 1. Strīdus, kas var rasties Līguma izpildes rezultātā vai sakarā ar Līgumu, Puses risina savstarpējo pārrunu ceļā. Ja vienošanās netiek panākta, tad strīds tiks risināts tiesā Latvijas Republikas normatīvajos aktos paredzētajā kārtībā.
	2. Jautājumus, kas nav atrunāti Līgumā, Puses risina saskaņā ar Latvijas Republikā spēkā esošajiem normatīvajiem aktiem.
	3. Kādam no Līguma noteikumiem zaudējot spēku normatīvo aktu grozījumu gadījumā, Līgums nezaudē spēku tā pārējos punktos, un šajā gadījumā Pušupienākums ir piemērot Līgumu atbilstoši spēkā esošajiem Latvijas Republikas normatīvajiem aktiem.
	4. Puses garantē, ka tām ir attiecīgās pilnvaras, lai slēgtu šo Līgumu un uzņemtos tajā noteiktās saistības un pienākumus.
	5. KLIENTA pilnvarotās personas nav pilnvarotas veikt grozījumus Līgumā un tā pielikumos.
	6. Ja kādai no Pusēm tiek mainīts juridiskais statuss, Pušu amatpersonu paraksta tiesības, īpašnieki, vadītāji vai kādi Līgumā minētie Pušu rekvizīti, tālruņa, faksa numuri, adreses u.c., tad tā nekavējoties, bet ne vēlāk kā 5 (piecu) darba dienu laikā rakstiski, nosūtot vēstuli, paziņo par to otrai Pusei. Šāds paziņojums kļūst saistošs otrai Pusei 7. (septītajā) darba dienā pēc tā nosūtīšanas dienas. Ja paziņojums nosūtīts ar elektroniskā pasta starpniecību, izmantojot drošu elektronisko parakstu, tas kļūst saistošs otrai Pusei 2. (otrajā) darba dienā pēc tā nosūtīšanas. Ja Puse neizpilda šī apakšpunkta noteikumus, uzskatāms, ka otra Puse ir pilnībā izpildījusi savas saistības, lietojot Līgumā esošo informāciju par otru Pusi. Šajā apakšpunktā minētie nosacījumi attiecas arī uz Līgumā minētajām Pušu pilnvarotajām personām un to rekvizītiem. Vēstuli par KLIENTA pilnvaroto personu vai to rekvizītu maiņu paraksta Valsts ieņēmumu dienesta pastāvīgas struktūrvienības vadītājs vai persona, kas viņu aizvieto.
	7. Pušu reorganizācija nevar būt par pamatu Līguma pārtraukšanai vai izbeigšanai. Gadījumā, ja kāda no Pusēm tiek reorganizēta, Līgums paliek spēkā, un tā noteikumi ir saistoši Pušu tiesību pārņēmējam. Gadījumā, ja KLIENTS tiek reorganizēts, KLIENTS savas no Līguma izrietošās tiesības un pienākumus var nodot KLIENTA tiesību pārņēmējam pilnā apjomā vai daļēji. Puses šādā gadījumā veic grozījumus Līgumā. APDROŠINĀTĀJAM nav tiesību atteikt grozījumu veikšanai Līgumā šādos gadījumos, kā arī PDROŠINĀTĀJS apņemas bez ierunām apstiprināt KLIENTA un KLIENTA tiesību pārņēmēja Līguma tiesību un pienākumu sadalījumu atbilstoši KLIENTA reorganizācijai. APDROŠINĀTĀJS brīdina KLIENTU par šādu apstākļu iestāšanos (APDROŠINĀTĀJA reorganizāciju) vismaz 1 (vienu) mēnesi iepriekš.
	8. Visi Līguma grozījumi vai papildinājumi ir izdarāmi rakstveidā un noformējami kā pielikumi, kas kļūst par Līguma neatņemamu sastāvdaļu, izņemot Līguma 11.6.apakšpunktā minētajos gadījumos.
	9. APDROŠINĀTĀJS apņemas rakstveidā informēt KLIENTU 2 (divu) darba dienu laikā:
		1. par tam piemērotajām sankcijām Starptautisko un Latvijas Republikas nacionālo sankciju likuma izpratnē (tai skaitā arī, ja valdes vai padomes loceklim, patiesā labuma guvējam, pārstāvēttiesīgajai personai vai prokūristam, vai personai, kura ir pilnvarota pārstāvēt APDROŠINĀTĀJU darbībās, kas saistītas ar filiāli, vai personālsabiedrības biedru, tā valdes vai padomes locekli, patieso labuma guvēju, pārstāvēttiesīgo personu vai prokūristu, ja APDROŠINĀTĀJS ir personālsabiedrība, ir noteiktas starptautiskās vai nacionālās sankcijas vai būtiskas finanšu un kapitāla intereses ietekmējošas Eiropas Savienības un Ziemeļatlantijas līguma organizācijas dalībvalsts sankcijas);
		2. ja mainās APDROŠINĀTĀJAdalībnieki, valdes un padomes locekļi, patiesā labuma guvēji, pārstāvēttiesīgās personas, prokūristi vai personas, kuras ir pilnvarotas pārstāvēt APDROŠINĀTĀJU darbībās, kas saistītas ar filiāli, vai personālsabiedrības biedri, tās valdes vai padomes locekļi, patiesā labuma guvēji, pārstāvēttiesīgās personas vai prokūristi, ja APDROŠINĀTĀJS ir personālsabiedrība, un informācija par šajā apakšpunktā minētajām personām Uzņēmumu reģistra atvērto datu vietnē: <https://info.ur.gov.lv/#/data-search> nav publicēta;
		3. ja uz APDROŠINĀTĀJU Līguma spēkā esības laikā iestājas kāds no nosacījumiem, kas izriet no Padomes Regulas (ES) Nr. 833/2014 (2014. gada 31. jūlijs) 5.k. panta 1.punktā noteiktā.
	10. APDROŠINĀTĀJS apliecina, ka Līguma saistību izpildē neveiks darījumus (neiegādāsies preces vai pakalpojumus) ar tādu fizisku vai juridisku personu, kurai tieši vai netieši ir piemērotas (tai skaitā tās dalībniekam, valdes vai padomes loceklim, patiesā labuma guvējam, pārstāvēttiesīgai personai vai prokūristam, vai personai, kura ir pilnvarota pārstāvēt juridisko personu darbībās, kas saistītas ar filiāli, vai personālsabiedrības biedram, tā valdes vai padomes loceklim, patiesā labuma guvējam, pārstāvēttiesīgai personai vai prokūristam, ja juridiskā persona ir personālsabiedrība) starptautiskās vai nacionālās sankcijas vai būtiskas finanšu un kapitāla tirgus intereses ietekmējošas Eiropas Savienības vai Ziemeļatlantijas līguma organizācijas dalībvalsts sankcijas.
	11. Līgums ir sagatavots latviešu valodā uz \_\_ (\_\_\_) lap\_\_, ar 1.pielikumu uz \_\_ (\_\_\_) lap\_\_, 2.pielikumu uz \_\_ (\_\_) lap\_\_, 3.pielikumu uz \_\_ (\_\_\_) lap\_\_ un 4.pielikumu uz \_\_ (\_\_\_) lap\_\_ elektroniska dokumenta veidā un parakstīts ar drošu elektronisko parakstu.

# Pušu rekvizīti

|  |  |
| --- | --- |
| **KLIENTS**Valsts ieņēmumu dienestsTalejas iela 1, Rīga, LV-1978Reģ. Nr.: 90000069281Tālr.: +371 67120000. E-pasts: vid@vid.gov.lv E-Adrese: aktīva*Norēķinu rekvizīti:*Valsts kaseKods: TRELLV22Konta Nr.: LV26TREL2130056037000 | **APDROŠINĀTĀJS**NosaukumsAdreseVienotais reģ. Nr.:Tālr.: E-pasts: E-Adrese:*Norēķinu rekvizīti:*KredītiestādeKods: Konta Nr.:  |
| Ģenerāldirektor\_ \_\_\_\_\_\_\_\_\_\_\_\_\_ | Amats, vārds, uzvārds |

DOKUMENTS IR PARAKSTĪTS ELEKTRONISKI

AR DROŠU ELEKTRONISKO PARAKSTU UN SATUR LAIKA ZĪMOGU

1.pielikums

Līgumam Nr. FM VID 2025/169

Dokumenta datums ir tā

elektroniskās parakstīšanas datums

**Apdrošināmo transportlīdzekļu saraksts un apdrošināšanas prēmijas**

**Valsts ieņēmumu dienests**, tā ģenerāldirektor\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ personā, kur\_ rīkojas saskaņā ar \_\_\_\_\_\_\_\_\_\_\_\_\_\_\_\_\_\_, turpmāk – KLIENTS, no vienas puses, un

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, juridiskā adrese: \_\_\_\_\_\_\_\_\_\_\_\_\_\_\_\_\_\_\_\_\_\_\_\_, tās\_\_\_\_\_\_\_\_\_\_\_\_\_\_\_\_ personā, kur\_ darbojas saskaņā ar \_\_\_\_\_\_\_\_\_\_\_\_\_\_\_\_\_\_\_ pamata, turpmāk – APDROŠINĀTĀJS, no otras puses, abi kopā saukti kā Puses, bet atsevišķi kā Puse, vienojas par sekojošo KLIENTA apdrošināmo transportlīdzekļu sākotnējo sarakstu un apdrošināšanas prēmijām:

*Tiks papildināts saskaņā ar pretendenta piedāvājuma 2.punktu “Finanšu piedāvājums” un izvēlētā pretendenta piedāvājumu*

**Pušu paraksti:**

|  |  |
| --- | --- |
| KLIENTS | APDROŠINĀTĀJS |
|  |  |
| Ģenerāldirektor\_ \_\_\_\_\_\_\_\_\_\_\_\_\_\_ | Amats, vārds, uzvārds |

DOKUMENTS IR PARAKSTĪTS ELEKTRONISKI

AR DROŠU ELEKTRONISKO PARAKSTU UN SATUR LAIKA ZĪMOGU

2.pielikums

Līgumam Nr. FM VID 2025/169

Dokumenta datums ir tā

elektroniskās parakstīšanas datums

**Apdrošināšanas pieteikuma forma**

**Valsts ieņēmumu dienests**, tā ģenerāldirektor\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ personā, kur\_ rīkojas saskaņā ar \_\_\_\_\_\_\_\_\_\_\_\_\_\_\_\_, turpmāk – KLIENTS, no vienas puses, un

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, juridiskā adrese: \_\_\_\_\_\_\_\_\_\_\_\_\_\_\_\_\_\_\_\_\_\_\_\_, tās\_\_\_\_\_\_\_\_\_\_\_\_\_\_\_\_ personā, kur\_ darbojas uz \_\_\_\_\_\_\_\_\_\_\_\_\_\_\_\_\_\_\_ pamata, turpmāk – APDROŠINĀTĀJS, no otras puses, abi kopā saukti kā Puses, bet atsevišķi kā Puse, vienojas par šādu apdrošināšanas pieteikuma formu apdrošināšanas polišu slēgšanai attiecībā uz KLIENTA papildus apdrošināmiem sauszemes transportlīdzekļiem:

|  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 20\_\_. gada \_\_\_\_. \_\_\_\_\_\_\_\_\_ Nr.\_\_\_\_\_\_apdrošināšanas akciju sabiedrībaVienotais reģistrācijas numurs: Adrese: Apdrošināšanas pieteikumsSaskaņā ar 202\_.gada \_\_\_. \_\_\_\_\_\_\_\_\_ starp\_\_\_\_\_\_\_\_\_\_\_\_\_\_\_\_\_\_\_\_\_ un Valsts ieņēmumu dienestu noslēgto līgumu Nr. FM VID 2025/169 Transportlīdzekļu OCTA apdrošināšana lūdzam veikt sauszemes transportlīdzekļu īpašnieku civiltiesiskās atbildības obligāto apdrošināšanu (OCTA) sekojošiem Valsts ieņēmumu dienesta sauszemes transportlīdzekļiem:

|  |  |  |  |  |
| --- | --- | --- | --- | --- |
| **Nr.p.k.** | **Transportlīdzekļa marka, modelis** | **Valsts** **Nr.** | **Apliecības Nr.** | **OCTA** **polises darbības sākuma termiņš**  |
| 1. |  |  |  |  |
| 2. |  |  |  |  |

Pieteikuma iesniedzēja rekvizīti un paraksts\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_ (paraksta atšifrējums) (paraksts) |

**Pušu paraksti:**

|  |  |
| --- | --- |
| KLIENTS | APDROŠINĀTĀJS |
|  |  |
| Ģenerāldirektor\_ \_\_\_\_\_\_\_\_\_\_\_\_\_\_ | Amats, vārds, uzvārds |

DOKUMENTS IR PARAKSTĪTS ELEKTRONISKI

AR DROŠU ELEKTRONISKO PARAKSTU UN SATUR LAIKA ZĪMOGU

|  |  |  |
| --- | --- | --- |
|  |  |  |

3.pielikums

Līgumam Nr. FM VID 2025/2169

Dokumenta datums ir tā

elektroniskās parakstīšanas datums

**Prasības transportlīdzekļu apdrošināšanai**

**Valsts ieņēmumu dienests**, tā ģenerāldirektor\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ personā, kur\_ rīkojas saskaņā ar likumu “Par Valsts ieņēmumu dienestu”, turpmāk – KLIENTS, no vienas puses, un

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, juridiskā adrese: \_\_\_\_\_\_\_\_\_\_\_\_\_\_\_\_\_\_\_\_\_\_\_\_, tās\_\_\_\_\_\_\_\_\_\_\_\_\_\_\_\_ personā, kur\_ darbojas uz \_\_\_\_\_\_\_\_\_\_\_\_\_\_\_\_\_\_\_ pamata, turpmāk – APDROŠINĀTĀJS, no otras puses, abi kopā saukti kā Puses, bet atsevišķi kā Puse, vienojas par sekojošām prasībām transportlīdzekļu apdrošināšanai:

*Tiks papildināts saskaņā ar pretendenta piedāvājuma 1.punktu “Tehniskais piedāvājums” un izvēlētā pretendenta piedāvājumu*

**Pušu paraksti:**

|  |  |
| --- | --- |
| KLIENTS | APDROŠINĀTĀJS |
|  |  |
| Ģenerāldirektor\_ \_\_\_\_\_\_\_\_\_\_\_\_\_\_ | Amats, vārds, uzvārds |

DOKUMENTS IR PARAKSTĪTS ELEKTRONISKI

AR DROŠU ELEKTRONISKO PARAKSTU UN SATUR LAIKA ZĪMOGU

4.pielikums

Līgumam Nr. FM VID 2025/169

Dokumenta datums ir tā

elektroniskās parakstīšanas datums

**Prēmiju aprēķināšanas mehānisms**

**Valsts ieņēmumu dienests**, tā ģenerāldirektor\_\_ \_\_\_\_\_\_\_\_\_\_\_\_\_\_ personā, kur\_ rīkojas saskaņā ar likumu “Par Valsts ieņēmumu dienestu”, turpmāk – KLIENTS, no vienas puses, un

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, juridiskā adrese: \_\_\_\_\_\_\_\_\_\_\_\_\_\_\_\_\_\_\_\_\_\_\_\_, tās\_\_\_\_\_\_\_\_\_\_\_\_\_\_\_\_ personā, kur\_ darbojas uz \_\_\_\_\_\_\_\_\_\_\_\_\_\_\_\_\_\_\_ pamata, turpmāk – APDROŠINĀTĀJS, no otras puses, abi kopā saukti kā Puses, bet atsevišķi kā Puse, vienojas par šādu OCTA aprēķināšanas mehānismu:

*Tiks papildināts saskaņā ar izvēlētā pretendenta piedāvājumu*

**Pušu paraksti:**

|  |  |
| --- | --- |
| KLIENTS | APDROŠINĀTĀJS |
|  |  |
| Ģenerāldirektor\_ \_\_\_\_\_\_\_\_\_\_\_\_\_\_ | Amats, vārds, uzvārds |

DOKUMENTS IR PARAKSTĪTS ELEKTRONISKI

AR DROŠU ELEKTRONISKO PARAKSTU UN SATUR LAIKA ZĪMOGU